BG    BG BG 
BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 16.7.2008 
SEC(2008) 2288 
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
 
придружителен  документ  към 
Предложение  за 
 
ДИРЕКТИВА  НА ЕВРОПЕЙСКИЯ  ПАРЛАМЕНТ  И НА СЪВЕТА  
 
за изменение  на Директива  2006/116/E О на Европейския  парламент  и на Съвета  за 
срока  за закрила  на авторското  право  и някои  сродни  права  
  
ОБОБЩЕНИЕ  НА ОЦЕНКА  НА ВЪЗДЕЙСТВИЕТО  ВЪРХУ  
ПРАВНОТО  И ИКОНОМИЧЕСКО  ПОЛОЖЕНИЕ  НА 
ИЗПЪЛНИТЕЛИТЕ  И ПРОДУЦЕНТИТЕ  НА ЗВУКОЗАПИСИ  В 
ЕВРОПЕЙСКИЯ  СЪЮЗ  
{COM(2008) 464 окончателен } 
{SEC(2008) 2287} 
BG 2   BG ОБОБЩЕНИЕ  
Настоящата  оценка  на въздействието  анализира  икономическото  и социално  
положение  на изпълнителите  и продуцентите  на звукозаписи  в Европейския  съюз .  
По отношение  на артистите -изпълнители  настоящата  оценка  на въздействието  
показва , че много  европейски  музиканти  или певци  започват  своята  кариера  скоро  след 
като  навършат  двадесет  години . Това  означава , че когато  настоящият  50-годишен  
срок  на закрила  изтече , те ще бъдат  на седемдесет  години  и най-вероятно  ще 
доживеят  до осемдесет - или деветдесетгодишна  възраст  (средната  
продължителност  на живота  в ЕС е 75 години  за мъжете  и 81 години  за жените ). В 
резултат  на това  изпълнителите  имат  по-ниски  доходи  в края  на живота  си, тъй 
като  те губят  заплащането  на авторски  възнаграждения  от страна  на 
звукозаписните  компании , както  и възнагражденията  за излъчване  или публично  
изпълнение  на техните  звукозаписи . Тези  доходи  се плащат  на изпълнителите  
непосредствено  чрез техните  дружества  за колективно  управление  на авторски  права  
и не се влияят  от договорните  им уговорки  със звукозаписните  компании .  
За студийните  музиканти , които  акомпанират  изпълнителите , и за по-малко  
известните  артисти  това  означава , че доходите  им от излъчване  и публично  
изпълнение  намаляват , когато  изпълнителите  са най-уязвими , т.е. когато  са преди  
пенсиониране . След  изтичане  на срока  на закрила  на авторското  право  те губят  също  
така  потенциални  приходи , когато  техните  ранни  изпълнения  се продават  по 
интернет .  
Още  повече , че когато  изтече  срокът  на закрила  на техните  права , изпълнителите  са 
изложени  на възможно  нежелателно  използване  на техните  изпълнения , което  може  
да навреди  на тяхното  име или репутация . Изпълнителите  също  така  са в по-
неблагоприятно  положение  от авторите , чиито  произведения  са защитени  до 70 
години  след тяхната  смърт . Това  изглежда  несправедливо , тъй като  в днешно  време  
изпълнителите  не само  са толкова  необходими , колкото  и авторите , но също  така  са 
и по-тясно  свързани  с търговския  успех  на звукозаписа .  
Що се отнася  до продуцентите  на звукозаписи , оценката  на въздействието  показва , 
че основното  предизвикателство , пред  което  те са изправени , е пиратството  чрез 
мрежи  за насрещно  предоставяне  на файлове  и необходимостта  да приспособяват  
своята  търговска  дейност  към предизвикателствата  на електронното  
разпространяване . При тези  обстоятелства  те са изправени  пред  
предизвикателството  да поддържат  стабилно  равнището  на приходи , което  е 
необходимо , за да се инвестира  в нови  таланти . Звукозаписните  компании  твърдят , 
че инвестират  около  17 % от своите  приходи  в развиването  на нови  таланти , т.е. 
подписване  на договори  с нови  таланти , промоция  на таланти  и продуциране  на 
новаторски  звукозаписи . Следователно  по-дълъг  срок  на закрила  би донесъл  
допълнителен  доход , който  да помогне  за финансирането  на нови  таланти  и да 
позволи  на звукозаписните  компании  по-добре  да разпределят  риска  при развиването  
на нови  таланти . Поради  несигурната  възвръщаемост  (само  един  от осем  звукозаписа  
има успех ) и т.нар. „информационна  асиметрия “ такъв  приход  често  липсва  на 
пазарите  на капитали . 
В оценката  на въздействието  се анализират  икономическите , социалните  и 
културните  отражения  на шест  варианта  
BG 3   BG В настоящата  оценка  на въздействието  са представени  общо  седем  варианта , но 
един  от тях бе отхвърлен  преди  извършването  на оценката . Освен  стандартния  
вариант  „да не се прави  нищо “ и да се остави  музикалният  пазар  да се развива , в 
оценката  на въздействието  са анализирани  два варианта , свързани  със срока  на 
закрила  на звукозаписите , и три варианта , които  не изискват  изменение  в 
настоящите  условия , приложими  към звукозаписите .  
По отношение  на срока  на закрила  в настоящата  оценка  на въздействието  се 
разглежда  вариантът  да се удължи  срока  за изпълнителите  „до края  на живота  или 
50 години “, в зависимост  от това  кой от двата  срока  е по-дълъг . Този  вариант  би 
подобрил  положението  на изпълнителите  и, чрез свързването  на срока  на закрила  с 
продължителността  на живота  им, ще се признае  личният  и творчески  характер  на 
техните  изпълнения . Този  вариант  ще се прилага  не само  към изключителни  права  на 
изпълнителите , но също  така  и към редица  права  от излъчване  и публично  изпълнение , 
които  не се прехвърлят  на звукозаписните  компании .  
Друг  вариант , който  включва  срока  на закрила , е настоящият  50-годишен  срок  да се 
удължи  на 95 години  за изпълнителите  и звукозаписните  компании . Този  вариант  
осигурява  пълно  съответствие  с най-дългия  срок  на закрила  в света . За да може  
удължаването  на срока  да бъде  от полза  за артистите -изпълнители , особено  за 
студийните  музиканти , които  са прехвърлили  сродните  си права  срещу  еднократно  
заплащане , удължаването  на срока  на закрила  за звукозаписните  компании  трябва  да 
бъде  придружено  от плащане  на процент  от допълнителните  приходи  на 
звукозаписните  компании  във фонд , посветен  на подобряването  на положението  на 
студийните  музиканти . И както  при варианта  „до края  на живота  или 50 години “ 
изпълнителят  ще запази  правото  си на възнаграждение  при излъчване  и публично  
изпълнение  в продължение  на 95 години .  
При други  няколко  варианта  се разглеждат  начините  за решаване  на проблемите , 
които  бяха  набелязани  по-горе, без да се изменя  срокът  на закрила . Тези  варианти  
включват  различни  възможности , които  могат  да подобрят  финансовото  положение  
и неимуществените  права  на изпълнителите . Тези  мерки , разбира  се, могат  да бъдат  
използвани  или като  алтернативи  на удължаването  на срока , или като  мерки  за 
допълване  на удължаването  на срока  на закрила . Много  от тези  мерки  могат  да 
бъдат  въведени  само  чрез законодателен  акт на Общността . 
В настоящата  оценка  на въздействието  се описва  как изпълнителите  договорно  
прехвърлят  на звукозаписните  компании  своите  изключителни  права , включително  
правата  си за възпроизвеждане , разпространение , отдаване  под наем  и предоставяне  
на разположение , но не и правата  си на възнаграждение  за излъчване  и публични  
изпълнения . За да се ограничат  последиците  от систематичното  договорно  
прехвърляне  на изключителните  права  на изпълнителите  на звукозаписните  компании , 
в оценката  на въздействието  се разглежда  възможността  да се въведе  
„неотменимо “ право  на възнаграждение , на което  изпълнителите  ще имат  право  
дори  след като  са прехвърлили  правото  си за предоставяне  на разположение  на 
продуцента  на звукозаписи . Създаването  на право  на справедливо  възнаграждение  за 
продажби  онлайн  или за други  форми  на предоставяне  на разположение  онлайн  е 
интересен  вариант , който  все още може  да бъде  предвиден  в бъдеще . На този  етап  
обаче  неяснотата  по въпроса  кой трябва  да плаща  тези  „справедливи  
възнаграждения “ е толкова  голяма , че вероятните  последици  от този  вариант  не 
могат  да бъдат  количествено  определени  с разумна  степен  на сигурност . С оглед  на 
неяснотата  относно  прилагането  на практика  на правото  на справедливо  
възнаграждение  се налага  по-задълбочено  проучване  по този  въпрос . В бъдеще  този  
BG 4   BG вариант  може  да бъде  въведен , за да се увеличи  участието  на изпълнителите  в 
проходите , получени  онлайн , но на този  етап  е твърде  рано  да се обсъжда . 
Следователно  този  вариант  бе отхвърлен  още преди  извършване  на оценката  на 
въздействието . 
Друг  разглеждан  вариант  бе увеличаване  на неимуществените  права  на 
изпълнителите . Обхватът  на техните  неимуществени  права  би могъл  да се 
хармонизира , за бъде  включено  правото  за ограничаване  на използване  на техните  
изпълнения , което  нарушава  правата  им.  
Още  един  вариант  е да се гарантира  включване  на клаузи  „използваш  правата  или ги 
губиш “ в договорите  между  изпълнителите  и звукозаписните  компании . Това  
означава , че ако дадена  звукозаписна  компания  не желае  да издаде  отново  дадено  
изпълнение  по време  на удължения  срок , изпълнителят  може  да мине  към друга  
звукозаписна  компания  или самият  той да намери  реализация  на звукозаписа .  
Въздействие  на различните  варианти  
Всички  варианти  се оценяват  по отношение  на следните  шест  оперативни  цели : 
(1) постепенно  уеднаквяване  на закрилата  на авторите  и на изпълнителите ; 
(2) увеличаване  на възнагражденията  на изпълнителите ; (3) намаляване  на 
несъответствията  в закрилата  между  ЕС и САЩ ; (4) увеличаване  на ресурсите  за 
научноизследователска  дейност , т.е. за развиване  на нови  таланти ; (5) осигуряване  на 
достъп  до музикалните  творби  на разумни  цени ; и (6) насърчаване  на цифровизацията  
на каталога  от стари  звукозаписи .  
Оценката  на въздействието  води  до заключение , че „да не се прави  нищо “ не е 
желателен  вариант . Ако нищо  не бъде  направено , хиляди  европейски  изпълнители , 
които  са записвали  в края  на 50-те и 60-те години  на XX век, ще загубят  всички  свои  
доходи  от излъчване  в ефир  през следващите  десет  години . Това  ще има значителни  
социални  и културни  отражения . Също  така  звукозаписната  индустрия  ще бъде  
принудена  да намали  създаването  на нови  звукозаписи  в Европа .  
В оценката  на въздействието  се разглеждат  вариантите , които  не включват  срока  
на закрила  на правата  на изпълнителите  и на продуцентите  (варианти  3а, 3б, 3в и 3г). 
Вариант  3а (неотменимо  право  на справедливо  възнаграждение ) изглежда  
преждевременен , тъй като  не е ясно  кой ще финансира  това  възнаграждение  и е 
трудно  да се изчислят  финансовите  ползи , които  то ще донесе . Вариант  3б 
(утвърждаване  на неимуществените  права ) няма  финансово  отражение  върху  
изпълнителите  и продуцентите  на звукозаписи . Вариант  3в (клауза  „използваш  
правата  или ги губиш “) ще бъде  от полза  за изпълнителите , като  им позволи  да 
осигурят  наличност  на изпълненията  си на пазара . Той ще бъде  от полза  и за 
културното  многообразие . Вариант  3г (фонд , който  трябва  да бъде  създаден  от 
звукозаписните  компании ) ще бъде  от голяма  полза  за неизвестните  изпълнители . 
Продуцентите  на звукозаписи  обаче  ще трябва  да внасят  във фонда  най-малко  20 % 
от допълнителните  приходи , събрани  по време  на удължения  срок . Оценката  на 
въздействието  води  до заключение  обаче , че предлагането  на звукозаписи  на пазара  ще 
продължи  да носи  печалба  на звукозаписните  компании , независимо  че те ще трябва  
да внасят  20 % в този  фонд .  
Вариантите , които  включват  удължаване  на срока  (2а — „до края  на живота  или 
50 години “ и 2б — „95 години  за изпълнителите  и продуцентите  на звукозаписи “), 
изглеждат  много  по-подходящи  за изпълнението  на шестте  стратегически  цели . И 
двата  варианта  2а и 2б носят  финансови  ползи  за изпълнителите  и следователно  биха  
BG 5   BG позволили  на много  изпълнители  да посветят  повече  време  на своята  артистична  
дейност .  
Като  свързва  срока  на закрила  с продължителността  на живота  на изпълнителя , 
вариант  2а допринася  за уеднаквяване  на правната  защита  изпълнителите  и на 
авторите . При него би било  отразено  личното  естество  на артистичния  принос  на 
изпълнителите  и би било  признато , че изпълнителите  са също  толкова  важни , 
колкото  и авторите , за това  музиката  да достига  до публиката . Това  също  така  ще 
позволи  на изпълнителите  да се противопоставят  докато  са живи  на използване  на 
техните  произведения , нарушаващо  правата  им. 
Освен  това  вариант  2б като  цяло  би увеличил  ресурсите  за научноизследователска  
дейност , които  са на разположение  на продуцентите  на звукозаписи , и следователно  
би имал  допълнително  положително  въздействие  върху  културното  многообразие . 
Настоящата  оценка  на въздействието  показва  също  така , че ползите  от удължаване  
на срока  не дават  непременно  предимство  на изтъкнатите  известни  изпълнители . 
Известните  изпълнители  със сигурност  печелят  голяма  част  от възнагражденията  
от авторски  права , които  са договорени  със звукозаписните  компании , но всички  
изпълнители , независимо  дали  са известни  артисти  или студийни  музиканти , имат  
право  на т.нар. „вторични “ източници  на доходи , като  еднократните  справедливи  
възнаграждения , когато  звукозаписът , който  съдържа  техните  изпълнения , е излъчен  
или изпълнен  пред  публика . Удължаването  на срока  би гарантирало , че до края  на 
живота  на изпълнителя  тези  източници  на доходи  няма  да се преустановят . Дори  
малките  увеличения  на доходите  се използват  от изпълнителите , за да посветят  
повече  време  на своите  артистични  кариери  и да прекарват  по-малко  време , 
работейки  на непълно  работно  време . Още  повече , че за хилядите  анонимни  студийни  
музиканти , които  са били  на върха  на своите  кариери  в края  на 50-те и 60-те години  
на XX век, „еднократните  справедливи  възнаграждения “ за излъчване  на техните  
звукозаписи  често  са единствените  източници  на доходи , които  са им останали  от 
техните  артистични  кариери .  
Освен  че осигурява  повече  налични  ресурси  за научноизследователска  дейност , 
вариант  2б е по-лесен  за прилагане  на практика  от вариант  2а, защото  вариант  2а е 
свързван  с продължителността  на живота  на отделните  изпълнители . Както  
показва  примерът  с творби , написани  в съавторство , свързването  на авторското  
право  с продължителността  на живота  на отделните  участници  в създаването  на 
творбата  поражда  сложни  въпроси , когато  няколко  изпълнители  участват  в един  и 
същи  звукозапис . Това  ще увеличи  законодателната  и административна  тежест  
върху  държавите -членки  и ще създаде  правна  несигурност , защото  срокът  на закрила  
няма  да бъде  свързан  с дадена  и единна  дата , а именно  публикуването  на звукозаписа , 
който  съдържа  изпълнението , а с понякога  доста  различната  продължителност  на 
живота  на отделните  изпълнители , изявявали  се заедно . 
Кои разпоредби  от предложението  целят  да се гарантира , че именно  артистите -
изпълнители  ще спечелят  от него?  
Настоящата  оценка  на въздействието  води  до заключение , че за да може  да се 
гарантира , че удължаването  на срока  би било  от полза  за артистите -изпълнители , 
особено  за студийните  музиканти , звукозаписните  компании  трябва  внасят  средства  
във фонд  за студийните  музиканти  (вариант  3г). В настоящата  оценка  на 
въздействието  се предлага  звукозаписните  компании  да заделят  за студийните  
музиканти  най-малко  20 % от получените  приходи  по време  на удължения  срок , за да 
се достигне  финансовият  обем , който  да бъде  от истинска  полза  за студийните  
BG 6   BG музиканти . Фондът  ще има положително  въздействие  върху  студийните  музиканти , 
тъй като  допълнителните  годишни  приходи  на средния  изпълнител  по време  на един  
период  от 45 години  почти  ще се утроят . 
В оценката  на въздействието  се предлага  и удължаването  на срока  да бъде  
придружено  от клауза  „използваш  правата  или ги губиш “ (вариант  3в). Това  означава , 
че в случай  че звукозаписна  компания  не желае  да издаде  отново  дадено  изпълнение  по 
време  на удължения  срок , изпълнителят  може  да мине  към друга  звукозаписна  
компания  или самият  той да предоставя  на разположение  звукозаписа .  
Емпиричните  проучвания  показват , че удължаването  на срока  няма  да има 
отрицателно  въздействие  върху  потребителите   
Емпиричните  проучвания  показват , че цената  на звукозаписите , които  не са 
защитени  от авторско  право , не е по-ниска  от тази  на звукозаписите , защитени  от 
авторско  право . Това  важи  за правата  на регламентирано  възнаграждение  и за 
продажбата  на компактдискове . 
„Еднократните  справедливи  възнаграждения “, дължими  за излъчване  и изпълнение  на 
музика  на обществени  места , ще останат  същите , тъй като  тези  плащания  се 
изчисляват  като  процент  от приходите  на излъчващите  оператори  или на другите  
оператори . Що се отнася  до продажбите  на компактдискове , много  малко  
проучвания  анализират  разликата  между  цените  на звукозаписи , защитени  от 
авторско  право  и тези , които  не са. Проучване  на Price Waterhouse Coopers води  до 
заключение , че няма  систематична  разлика  между  цените  на звукозаписи , защитени  
от авторско  право  и тези , които  не са. До ден днешен  това  е най-пълното  проучване  и 
то обхваща  129 албума , записани  между  1950 и 1958 г. На тази  основа  то не открива  
ясни  доказателства , че звукозаписите  по отношение  на които  сродните  права  са 
погасени , систематично  се продават  на по-ниски  цени , от тези  на все още 
защитените  звукозаписи .  
При анализа  на въздействието  на авторското  право  и сродните  му права  върху  
цените  бяха  взети  предвид  и други  проучвания . Повечето  от тях се отнасят  до книги . 
Дори  в тази  категория  обаче , или като  цяло  не се наблюдават  разлики  в цените  между  
извадките  от книги , които  са защитени  от авторско  право  и тези , които  не са, или 
въздействието  на авторското  право  върху  цената  зависи  изключително  от модела  и 
следователно  получените  оценки  не могат  да бъдат  считани  за много  показателни . 
Като  се има предвид  липсата  на общоприети  модели  и продължителността  на 
периода , нищо  не позволява  да се заключи , че цените  ще се повишат  поради  
удължаване  на срока  на закрила .  
Освен  това  като  цяло  би трябвало  удължаването  на срок  да има положително  
въздействие  върху  избора  на потребителите  и културното  многообразие . В 
дългосрочен  план  това  означава , че удължаването  на срока  ще бъде  от полза  за 
културното  многообразие  като  осигури  повече  налични  ресурси  за финансиране  и 
развиване  на нови  таланти . В краткосрочен  и средносрочен  план  удължаването  на 
срока  е стимул  за звукозаписните  компании  да пристъпят  към цифровизация  и 
пускане  на пазара  на своя каталог  от стари  звукозаписи . Вече  е пределно  ясно , че 
разпространяването  чрез интернет  предлага  единствени  по рода  си възможности  за 
пускане  на пазара  на безпрецедентно  количество  звукозаписи . 
Международно  измерение  
В оценката  на въздействието  също  така  се разглеждат  последиците  от по-дългия  
срок  на закрила  по отношение  на търговията  и се достига  до временното  заключение , 
BG 7   BG че по-голямата  част  от допълнителните  приходи , събрани  по време  на удължения  
срок , ще останат  в Европа  и ще отидат  в полза  на европейските  изпълнители . Това  е 
много  полезно  за насърчаването  на европейските  изпълнители  и на културното  
влияние  на европейските  звукозаписи .